Senovės Graikijos lygos

Senovės Graikijos lygos (arba sąjungos, federacijos) – Senovės Graikijoje egzistavę miestų-valstybių (polių) susivienijimai, kūręsi regioniniu, ideologiniu ar politiniu pagrindu. Jie dažniausiai įvardijami koinon ().

Tipai 
Egzistavo keletas tokių lygų tipų.

 Gentiniai ir regioniniai susivienijimai dažniausiai egzistuodavo regioniniu pagrindu, kuomet atskiri poliai, vienijami regioninės tapatybės, sukurdavo bendrą lygą, kurią vienydavo ir politinės institucijos. Šios lygos susiformuodavo tuose regionuose, kur Archajiniu laikotarpiu neįsigalėdavo vienas miestas (kaip kad atsitiko Lakonijoje ir Atikoje). Tarp tokių lygų buvo šios:
 Eolidės lyga – 12 polių susivienijimas Eolidėje, atsiradęs VIII a. pr. m. e.
 Jonijos lyga – 12 polių susivienijimas Jonijoje, atsiradęs VII a. pr. m. e.
 Bojotijos lyga – 11 polių susivienijimas Bojotijoje;
 Arkadijos lyga – susivienijimas Arkadijoje;
 Epyro lyga – egzistavo 320–170 m. pr. m. e. Epyre;
 Tesalijos lyga – atsirado VI a. pr. m. e. Tesalijoje;
 Chalkidijos lyga – dalyje Makedonijos 430–348 m. pr. m. e. egzistavęs susivienijimas;
 Makedonijos lyga – Makedonijoje egzistavęs susivienijimas;
 Kretos lyga – tarp Kretos salos polių egzistavęs susivienijimas.
 Politiniai susivienijimai – susiformuodavo tarp atskirų polių ir jų sąjungų, kurie jungdavosi prieš bendrą priešą, ir palaikydavo vieną kurį nors miestą-valstybę. Jos susiformuodavo laikinai, ir dažniausiai trukdavo labai neilgai. Kai kurios jų, kaip, pvz., Etolijos ir Achajos lygos, prasidėdavo kaip regioniniai susivienijimai:
 Delo lyga – 478–404 m. pr. m. e. sąjunga, kuriai vadovavo Atėnai;
 Peloponeso lyga – 546–371 m. pr. m. e. sąjunga, kuriai vadovavo Sparta;
 Antroji Atėnų imperija – 378–355 m. pr. m. e. sąjunga, kuriai vadovavo Atėnai;
 Tėbų hegemonija – 371–346 m. pr. m. e. sąjunga, kuriai vadovavo Tebai;
 Korinto lyga – 338–322 m. pr. m. e. sąjunga, kuriai vadovavo Makedonija, o sostinė buvo Korintas;
 Etolijos lyga – IV a. pr. m. e.-189 m. pr. m. e. sąjunga, kuriai vadovavo Thermos miestas, ir kuri prasidėjo kaip regioninis susivienijimas.
 Achajos lyga – III a. pr. m. e. – 146 m. pr. m. e. sąjunga, kuriai vadovavo Patrai miestas.

Senovės Graikijos lygos